ชวนทั่วโลกฝึกสมาธิตามรอย พระอาจารย์มั่น
นายกฤษศญพงษ์ ศิริ ปลัดกระทรวงวัฒนธรรมกล่าวว่า เนื่องในโอกาสองค์การยูเนสโก รับรองการร่วมเฉลิมฉลองวาระครบรอบ 150 ปีชาตกาล พระอาจารย์มั่น ภูริทัตโต บุคคลสำคัญของโลก สาขาสันติภาพ ในวันที่ 19 ม.ค. ที่วัดเจดีย์หลวง จ.เชียงใหม่ มีการจัดกิจกรรม บำเพ็ญกุศล 150 ปี ชาตกาล โดยอัญเชิญอัฐิธาตุและฟันกรามของพระอาจารย์มั่นมาให้ประชาชนสักการะ และในวันที่ 20 ม.ค. เป็นวาระครบรอบ 150 ปีชาตกาล ขอเชิญชวนพุทธศาสนิกชนร่วมกิจกรรมเวลา 06.00 น. ที่วัดปทุมวนาราม มีพิธีทำบุญตักบาตร จากนั้นมีพิธีประกาศเกียรติคุณ โดยสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเป็นประธาน และในช่วงเย็น ร่วมกับวัดทั่วประเทศและวัดไทยทั่วโลก จัดพิธีเจริญสมาธิภาวนา เวลา 15 นาทีพร้อมกันทั่วไทย ทั่วโลก เวลา 18.15 น. เพื่อเรียนรู้การฝึกสมาธิ หลักธรรม หลักปฏิบัติสมาธิของพระอาจารย์มั่น โดยในส่วนกลางจัดที่วัดธรรมมงคล เขตพระโขนง อย่างไรก็ตาม วธ.จะส่งเสริมการฝึกสมาธิต่อเนื่องจากวันที่ 20 ม.ค. ไปจนถึงตลอดปี 2563-2564 โดยขอเชิญวัด/สถาบันการศึกษา/หน่วยงานต่างๆ จัดห้องปฏิบัติสมาธิ ตั้งเป้ามีวัดทั่วประเทศร่วมกิจกรรม 41662 วัด วัดไทยต่างประเทศ 21 ประเทศ จำนวน 892 วัด.
นายกฤษศญพงษ์ ศิริ ปลัดกระทรวงวัฒนธรรมกล่าวว่า เนื่องในโอกาสองค์การยูเนสโก รับรองการร่วมเฉลิมฉลองวาระครบรอบ 150 ปีชาตกาล พระอาจารย์มั่น ภูริทัตโต บุคคลสำคัญของโลก
มั่น ภูริทัตโต,ครบรอบ 150 ปีชาตกาล,กฤษศญพงษ์ ศิริ,พุทธศาสนิกชน,วัดปทุมวนาราม,องค์การยูเนสโก,ข่าววันนี้,การศึกษา